คลังแจกเงินล้านล่อใจใช้อีดีซี
คลังหวังแจกโชคล้าน ดันร้านค้าติดเครื่องรูดเงินสด (อีดีซี) เพิ่มมากขึ้น
30 มิ.ย. 2560

คลังหวังแจกโชคล้าน ดันร้านค้าติดเครื่องรูดเงินสด (อีดีซี) เพิ่มมากขึ้นนายอภิศักดิ์ ตันติวรวงศ์ รมว.คลัง เปิดเผยภายหลังการแจกรางวัลผู้โชคดีในโครงการแจกโชคจากการใช้บัตรเดบิต โดยมีเงินรางวัลสูงสุด 1 ล้านบาท ว่า ปัจจุบันการติดตั้งเครื่องชำระเงินอิเล็กทรอนิกส์ (อีดีซี) อยู่ที่ 5 หมื่นกว่าเครื่อง ซึ่งยังต่ำกว่าเป้าหมายที่ตั้งไว้ที่ 1 แสนเครื่อง ขณะที่ยอดการใช้จ่ายผ่านบัตรเดบิตยังไม่เพิ่มขึ้นจากก่อนหน้าที่มีโครงการมากอย่างไรก็ตาม หลังจากนี้เชื่อว่าเมื่อประชาชนและร้านค้าได้รับทราบข่าวการแจกรางวัลจากการใช้บัตรเดบิตแล้วจะทำให้การติดตั้งเครื่องอีดีซีและยอดการใช้จ่ายผ่านบัตรเดบิตเพิ่มขึ้นได้ตาม เป้าหมายที่ตั้งไว้นอกจากนี้ ภายในสิ้นปีนี้การ รับ-จ่ายเงินทางอิเล็กทรอนิกส์ของ ส่วนราชการซึ่งจะดำเนินการได้เต็ม รูปแบบ จะเป็นอีกปัจจัยที่เข้ามา ช่วยกระตุ้นและสนับสนุนให้ภาค เอกชนใช้จ่ายผ่านระบบอิเล็กทรอนิกส์มากยิ่งขึ้นน.ส.ศุภนีวรรณ จูตระกูล ผู้ช่วยกรรมการผู้จัดการ ธนาคาร กสิกรไทย เปิดเผยว่า ความคืบหน้าการติดตั้งเครื่องรับบัตร (อีดีซี) ล่าสุด ในส่วนของกิจการการค้าร่วมโครงการอี-เพย์เมนต์ ของธนาคารกสิกรไทยและธนาคารกรุงเทพ ได้วางเครื่อง อีดีซีไปแล้ว 4.5 หมื่นร้านค้า คิด เป็นสัดส่วน 50% ของการวางเครื่อง อีดีซีทั้งหมด คาดว่าจะสามารถติดตั้ง ได้เพิ่มขึ้นเป็น 1 แสนร้านค้าภายใน สิ้นปีนี้  ซึ่งในช่วง 6 เดือนแรกการใช้จ่ายผ่านบัตรเดบิตกสิกรไทยเติบโต 30% จาก 5.3 หมื่นล้านบาทสิ้นปีที่แล้ว โดยเป็นอัตราที่สูงกว่าเดิมที่เคยโตเฉลี่ย 20%